*Par atklāta konkursa*

*“Tramvaja sliežu ceļu pārbūve Slokas ielā”*

*(ID Nr.RS/2021/59) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā piegādātāja ir saņēmusi vēstuli ar lūgumu sniegt skaidrojumu par nolikumā ietvertajām prasībām.

Jautājums: *Lūdzam sniegt informāciju par esošajām sliedēm, pie kurām abos projekta galos ir jāpievienojas. Kāda tipa ir esošās sliedes realizējamā projekta sākumā un realizējamā projekta beigās?*

Atbilde: informējam, ka esošās sliedes pie kurām jāpieslēdzas ir 60R1.

*Jautājums: Kā ir paredzēts savienot esošās sliedes ar projektā jaunajām izbūvējamām sliedēm? Kāds ir projektā paredzētais risinājums- metināšana vai uzliktņi?*

Atbilde: informējam, ka visa posma garumā sliedes paredzēts savienot metinot. Savienojumi ar uzlikām projektā netiek paredzēti. Tas attiecas arī uz savienojumiem ar esošajām sliedēm - savienojumiem jābūt metinātiem.

*Jautājums: Lūdzam publicēt rasējumus (plāna un garengriezumu) kurā ir redzama esošo sliežu savienošana ar projektā izbūvējamām sliedēm, lai korekti varētu aprēķināt izmaksas 1. Kārtas darbu daudzuma pozīcijai Nr. 60 (Sliežu ceļa pārejas posma izbūve).*

Atbilde: informējam, ka par pozīcijā Nr.60 “Sliežu ceļa pārejas posma izbūve” ietvertajiem darbiem Pasūtītājs jau ir sniedzis paskaidrojumus. Lūdzam skatīt 2021.gada 2.novembrī [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv) publicētās atbildes.

Papildus paskaidrojam, ka ģeodēziskā uzmērījumā uzrādīto sliežu līnijas pielaides robežās var atšķirties no faktiskā stāvokļa dabā. Tas ir atkarīgs no tā, kurā sliedes zonā uzmērījuma punkts tiek uzmērīts, kā arī dēļ tā, ka laika posmā starp ģeodēziskā uzmērījuma izstrādi un būvniecības darba veikšanas brīdi sliedes var gan nodilt, gan pieļaujamās robežās mainīt savu novietojumu plānā. Tā rezultātā projektēšanas laikā nav iespējams precīzi (līdz 3 cipariem aiz komata) noteikt esošo sliežu novietojumu un tas ir jāfiksē dabā būvniecības procesā. Tādēļ būvprojektā ir paredzēts pārejas posms, kura robežās būvuzņēmējam jāsavieno no jauna izbūvētās sliedes ar esošajām. Ņemot vērā iepriekš minēto, papildus rasējumus izstrāde nav racionāla. Papildus jautājumu vai neskaidrību gadījumā var sazināties arī ar būvprojekta izstrādātāja pārstāvi G.Grubbi, tālr. 26372278.

*Jautājums: Lūdzam publicēt rasējumus (plāna un garengriezumu), kuros ir redzama esošo sliežu savienošana ar projektā izbūvējamām sliedēm (zemprofila sliedēm B1), lai korekti varētu aprēķināt 2. Kārtas darbu daudzuma pozīciju Nr. 56 (Sliežu ceļa pārejas posma izbūve).*

Atbilde: informējam, ka 2. kārtas, Lokālās tāme Nr.1 Sliežu ceļi ir papildināta ar pozīciju Nr.57 “*Sliežu pārejas posmi 60R1/B1*”- 4 komplekti. Lūdzam skatīt nolikuma grozījumus, kas publicēti [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv) 2021.gada 17.novembrī.

Papildus paskaidrojam, ka savienojums starp zemprofila sliedēm B1 un standarta profila sliedēm 60R1 ir rūpnieciski izgatavojama detaļa - pārejas sliede, kuras rasējumus izstrādā katra izgatavotājrūpnīca individuāli, tādēļ papildus rasējumi būvprojektā netiek izstrādāti.

*Jautājums: Par* *2. Kārtas darbu daudzuma pozīciju nr. 46 (Sliežu B1 iestrāde seguma plātnes rievā). Apskatot rasējumu TS – CD 17 – mezglā M4, bez sliedes B1 un iepriekšsaspriegtā dzelzsbetona plātnes ir norādīti materiāli: tērauda profils “omega”, gumijas pēdas profils, gumijas sānu profils. Vai bez šiem materiāliem ir jāparedz arī līme vai kāds cits ķīmisks aizpildītājs? Lūdzam aprakstīt izbūvējamās konstrukcijas risinājumu mezglu M4?*

Atbilde: informējam, ka 2. kārtas, Lokālās tāme Nr.1 Sliežu ceļi pozīcijā Nr.46 ir veikti grozījumi. Lūdzam skatīt nolikuma grozījumus, kas publicēti [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv) 2021.gada 17.novembrī.

*Jautājums: Lūdzam skaidrot, ar ko paredzēts aizpildīt gropplātņu un segumu plātņu šķērsšuvju vietas? Ja šīs šuves ir jāaizpilda, lūdzam norādīt, kurā pozīcijā jāiekļauj minētās izmaksas?*

Atbilde: paskaidrojam, ka hermētiskās šuves starp seguma plātnēm jāaizpilda ar polimērmodificētu bitumena mastiku. Šuves 2/3 no augstuma aizpilda ar granīta izsijām (3 ÷ 8 mm), augšējo 1/3 ar mastiku.

Mastikai jāatbilst sekojošiem rādītājiem:

• Pagarinājums pie –300C ≥ 60%;

• Max. sastiepuma spēks pie –300C ≥ 0,3 MPa;

• Adatas iedziļināšanas indekss 80-120 1/10 mm;

• Viskozitāte pie 1800C 2000÷4000.

Mastikas sildīšanu veic speciāli aprīkotos katlos ar regulējamu sildīšanas t0.

Mastikas darba t0 150÷180 0C.

Šuves aizpildīšanas izmaksas jāiekļauj 2. kārtas Lokālās tāmes Nr.1 Sliežu ceļi pozīcijās Nr.31 līdz Nr.39.

Šuves starp gropjplātnēm paredzēts aizpildīt ar monolītbetonu C30/37. Šis apjoms ir iekļauts 2. Kārtas Lokālās tāmes Nr.1 Sliežu ceļi pozīcijā Nr.40.

*Jautājums: 2. Kārtas rasējumā TS-CD 7 ir norādītas zemprofila sliežu B1 galviņas augstumu atzīmes. Projektā nav norādīts kādi distanceri vai kādi citi materiāli būtu jāpielieto, lai būvnieks, izbūvējot sliedes B1 seguma plātnē, varētu nodrošināt sliežu galviņu noteiktajā augstumā. Vēršam uzmanību, ka ar seguma plātnēm un  rasējumu TS – CD 17 – mezglā M4 minētajiem materiāliem to nevar nodrošināt. Lūdzam sniegt risinājuma aprakstu un rasējumus.*

Atbilde: paskaidrojam, ka zemprofila sliedes B1 paredzēts iestrādāt seguma plātnēs vienā konstantā augstumā. Atbilstošu sliežu galviņas augstuma atzīmi panāk regulējot seguma plātņu augstumu ar izlīdzinošās kārtas palīdzību.

Iepirkumu komisijas priekšsēdētāja Karīna Meiberga